Reprezentantii clubului bucurestean Kulturhaus au declarat ca localul va ramane deschis, intrucat masura suspendarii activitatii pentru trei luni, dispusa de Garda Financiara in urma unui control, a fost contestata in instanta.

Masura suspendarii activitatii pentru trei luni a clubului bucurestean de pe strada Sfanta Vineri a fost dispusa de Garda Financiara, in urma unui control de joi noapte, pentru incalcarea obligativitatii legale de utilizare a caselor de marcat electronice fiscale, precum si comercializarea de bauturi alcoolice fara banderole fiscale.

Reprezentantii Kulturahus au confirmat pentru Mediafax ca aceasta masura a fost dispusa in cazul acestui local, insa au negat existenta neregulilor comunicate de Garda Financiara.

Potrivit reprezentantilor clubului, neregulile constatate de comisari in controlul de joi noapte se reduc la faptul ca la doua case de marcat din local au fost gasite in plus sumele de 8 si, respectiv, 22 de lei.

Proprietarii clubului au contestat in instanta sanctiunea dispusa de Garda Financiara, astfel ca efectele acesteia sunt suspendate pana la solutionare si localul ramane deschis.

Citește și Cel mai cunoscut club din Romania a fost inchis de Garda Financiara. Ce nereguli au gasit la Bamboo

Comisari din cadrul Comisariatului General au suspendat, in noaptea de joi spre vineri, pentru trei luni activitatea unui club de noapte care functioneaza pe strada Sfanta Vineri din Bucuresti, deoarece au constatat incalcarea obligativitatii legale de utilizare a caselor de marcat electronice fiscale, precum si comercializarea de bauturi alcoolice fara banderole fiscale, se arata intr-un comunicat de presa al Garzii Financiare remis vineri agentiei MEDIAFAX.

De asemenea, in timpul unor verificari facute in cursul saptamanii trecute, comisarii au suspendat pentru trei luni activitatea altor trei localuri care functioneaza pe Bulevardul Decebal din Bucuresti, deoarece au constatat acelasi tip de abateri.

Pe langa masurile de suspendare a activitatii comerciale, comisarii au dispus sanctionarea firmele si cu amenzi, precum si confiscari de bunuri si sume in cuantum total de 97.943 de lei.

Surse din cadrul ANAF au precizat pentru MEDIAFAX ca localul de pe strada Sfanta Vineri inchis joi noapte este clubul Kulturhaus.

De la inceputul lunii noiembrie, masura suspendarii activitatii pe o perioada de trei luni pentru neutilizarea caselor de marcat fiscale a fost dispusa si pentru alte cluburi din Capitala, precum Bamboo si El Comandante Grande.

Pe de alta parte, localurile sanctionate isi pot continua activitatea daca proprietarii se adreseaza justitiei si contesta decizia Garzii Financiare, au declarat pentru MEDIAFAX surse din industria de profil.

Citeste si:

O camera geniala pentru imagini magnifice, un mini-obsevator astronomic: REVIEW Canon 60Da